Lidziangas (Junanas)

Lidziangas ( 'miestas prie gražios upės') – prefektūros lygio miestas Kinijos Liaudies Respublikoje, šiaurės vakarų Junano provincijoje, į šiaurę nuo Dali. Įsikūręs Sino‑Tibeto kalnuose, apie 2600 m aukštyje. Miesto plotas 1127 km², visos prefektūros plotas 21 219 km², 2010 m. duomenimis, mieste gyveno 1,2 mln. gyventojų.

Veikia oro uostas. Netoliese esančiame Baišuitai kaime (白水台) yra travertino terasų, taip pat netoli stūkso Šandzidou kalnas (玉龙雪山). Lidziangas garsėja kalnų šlaituose įsikūrusiu senamiesčiu, kuris 1997 m. įtrauktas į UNESCO pasaulio paveldo sąrašą, savita miesto vandens kelių sistema, dongų kultūra. Yra šventyklų su tapytomis sienomis iš Mingų ir Čingų laikų.

 Istorija 
Lidziangas pradėjo kurtis Sungų dinastijos valdymo laikotarpiu (960–1279 m.).

Mingų dinastijos ir Čingų dinastijos laikais Lidziangą valdė Mu šeima (木氏).

Baiša senamiestis buvo politinis, komercinis ir kultūrinis vietinių naisių centras apie 400 metų nuo 658 m. m. e. iki 1107 m. Čia siuvinėti šilko gaminiai bei gaminta arbata, gabenti Šilko ir Arbatos keliais.Forbes, Andrew; Henley, David (2011). China's Ancient Tea Horse Road. Chiang Mai: Cognoscenti Books. ASIN: B005DQV7Q2

1972 m., Kultūrinės revoliucijos metu, dauguma siuvinėjimo meistrių buvo suimta ir pasodinta kalėjiman, kur nemaža dalis jų mirė.

 Miestų partnerystė 
Miestai, su kuriais Lidziangas yra užmezgęs partnerystės ryšius:

  Kazanė, Tatarstanas, RusijaSuccessful use of heritage is the pledge of prosperous future of Euro-Asia Cities (DOC file). II International Conference of World Heritage Cities of Euro-Asia. Lijiang. 2006 m. spalio 15–18 d. 
  Roanokas, Virdžinija, Jungtinės Valstijos
  Naujasis Vestminsteris, Britų Kolumbija, Kanada
  Takajama, Gifu, Japonija
  Šepartonas, Viktorija, Australija

 Šaltiniai 

Kategorija:Kinijos miestai
Kategorija:Milijoniniai miestai